Title: คำสั่งสำนักงานคณะกรรมการอาหารและยา ที่ 112/2547 เรื่อง มอบอำนาจเลขาธิการคณะกรรมการอาหารและยาตามกฎหมายเฉพาะให้ผู้ว่าราชการจังหวัด

คำสั่งสำนักงานคณะกรรมการอาหารและยา
ที่ ๑๑๒/๒๕๔๗
เรื่อง มอบอำนาจเลขาธิการคณะกรรมการอาหารและยา
ตามกฎหมายเฉพาะให้ผู้ว่าราชการจังหวัด[๑]

โดยที่เป็นการสมควรปรับปรุงแก้ไขคำสั่งการมอบอำนาจให้ผู้ว่าราชการจังหวัดและนายแพทย์สาธารณสุขจังหวัดเป็นผู้อนุญาต
ให้มีความเหมาะสม และรวดเร็วเป็นไปตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี
พ.ศ. ๒๕๔๖ และระเบียบสำนักนายกรัฐมนตรี ว่าด้วยการมอบอำนาจ พ.ศ. ๒๕๔๖
เกี่ยวกับพระราชบัญญัติหรือประกาศที่กำหนดให้เป็นอำนาจของเลขาธิการคณะกรรมการอาหารและยา
สำหรับการใช้อำนาจในเขตจังหวัดอื่นใด นอกจากกรุงเทพมหานคร

ฉะนั้น
อาศัยอำนาจตามความในมาตรา ๔ แห่งพระราชบัญญัติยา พ.ศ. ๒๕๑๐
ซึ่งแก้ไขเพิ่มเติมโดยพระราชบัญญัติยา (ฉบับที่ ๓) พ.ศ. ๒๕๒๒ มาตรา ๔
แห่งพระราชบัญญัติวัตถุออกฤทธิ์ต่อจิตและประสาท พ.ศ. ๒๕๑๘ มาตรา ๔
แห่งพระราชบัญญัติยาเสพติดให้โทษ พ.ศ. ๒๕๒๒ มาตรา ๔ แห่งพระราชบัญญัติอาหาร พ.ศ.
๒๕๒๒ และมาตรา ๓ แห่งพระราชบัญญัติเครื่องมือแพทย์ พ.ศ. ๒๕๓๑ มาตรา ๒๗
แห่งพระราชบัญญัติวัตถุอันตราย พ.ศ. ๒๕๓๕ ประกอบมาตรา ๓๒ วรรคสอง มาตรา ๓๘ (๗)
และมาตรา ๓๙ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔
ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕) พ.ศ.
๒๕๔๕ เลขาธิการคณะกรรมการอาหารและยาจึงออกคำสั่ง ดังต่อไปนี้

ข้อ
๑  ให้ยกเลิก
๑.๑
คำสั่งสำนักงานคณะกรรมการอาหารและยา ที่ ๑๑๑/๒๕๓๗ เรื่อง
มอบอำนาจให้ผู้ว่าราชการจังหวัดสั่งให้งดผลิตหรืองดนำเข้าและประกาศผลการตรวจพิสูจน์อาหาร
ลงวันที่ ๒๙ มีนาคม ๒๕๓๗ 
๑.๒
คำสั่งสำนักงานคณะกรรมการอาหารและยา ที่ ๑๔๖/๒๕๓๙ เรื่อง
การมอบอำนาจให้นายแพทย์สาธารณสุขจังหวัด และหัวหน้ากลุ่มงานคุ้มครองผู้บริโภค
และเภสัชสาธารณสุขจังหวัด เป็นผู้อนุญาต ลงวันที่ ๒๗ พฤษภาคม ๒๕๓๙
๑.๓
คำสั่งสำนักงานคณะกรรมการอาหารและยา ที่ ๒๓๒/๒๕๔๑ เรื่อง
มอบอำนาจให้ผู้ว่าราชการจังหวัดในการต่ออายุใบอนุญาตตามพระราชบัญญัติวัตถุอันตราย
พ.ศ. ๒๕๓๕ ลงวันที่ ๑๐ กรกฎาคม ๒๕๔๑
๑.๔
คำสั่งสำนักงานคณะกรรมการอาหารและยา ที่ ๓๗๙/๒๕๔๕ เรื่อง
มอบอำนาจให้ผู้ว่าราชการจังหวัดและนายแพทย์สาธารณสุขจังหวัดเป็นผู้อนุญาต ลงวันที่
๔ กรกฎาคม ๒๕๔๕

ข้อ
๒  เลขาธิการคณะกรรมการอาหารและยา
มอบอำนาจให้ผู้ว่าราชการจังหวัด เป็นผู้มีอำนาจตามพระราชบัญญัติยา พ.ศ. ๒๕๑๐
ซึ่งแก้ไขเพิ่มเติมโดยพระราชบัญญัติยา (ฉบับที่ ๕) พ.ศ. ๒๕๓๐
พระราชบัญญัติวัตถุออกฤทธิ์ต่อจิตและประสาท พ.ศ. ๒๕๑๘
ซึ่งแก้ไขเพิ่มเติมโดยพระราชบัญญัติวัตถุออกฤทธิ์ต่อจิตและประสาท (ฉบับที่ ๔) พ.ศ.
๒๕๔๓ พระราชบัญญัติยาเสพติดให้โทษ พ.ศ. ๒๕๒๒
ซึ่งแก้ไขเพิ่มเติมโดยพระราชบัญญัติยาเสพติดให้โทษ (ฉบับที่ ๕) พ.ศ. ๒๕๔๕ พระราชบัญญัติอาหาร
พ.ศ. ๒๕๒๒ พระราชบัญญัติเครื่องมือแพทย์ พ.ศ. ๒๕๓๑ และพระราชบัญญัติวัตถุอันตราย
พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติวัตถุอันตราย (ฉบับที่ ๒) พ.ศ. ๒๕๔๔
ภายในเขตจังหวัดที่อยู่ในหน้าที่รับผิดชอบตามที่ระบุไว้ ดังต่อไปนี้
๒.๑
พระราชบัญญัติยา พ.ศ. ๒๕๑๐
๒.๑.๑
การขออนุญาต และออกใบอนุญาต
๒.๑.๑.๑
ยาแผนปัจจุบัน
(๑)
การอนุญาตนำยาเข้ามาในราชอาณาจักร ตามมาตรา ๑๒
(๒)
การอนุญาตต่ออายุใบอนุญาตนำยาเข้ามาในราชอาณาจักร ตามมาตรา ๑๗
(๓)
การออกใบแทนใบอนุญาตนำยาเข้ามาในราชอาณาจักร ตามมาตรา ๒๘
(๔)
การอนุญาตให้ย้ายสถานที่เก็บยาสำหรับสถานที่นำยาเข้ามาในราชอาณาจักร ตามมาตรา ๓๐
(๕)
การรับแจ้งและการอนุญาตเกี่ยวกับการเปลี่ยนผู้มีหน้าที่ปฏิบัติการ
สำหรับใบอนุญาตนำยาเข้ามาในราชอาณาจักร ตามมาตรา ๓๓
(๖)
การรับแจ้งการจัดให้ผู้ปฏิบัติหน้าที่แทนผู้มีหน้าที่ปฏิบัติการ สำหรับใบอนุญาตนำยาเข้ามาในราชอาณาจักร
ตามมาตรา ๓๓ ทวิ
(๗)
การรับแจ้งการพ้นหน้าที่ของผู้มีหน้าที่ปฏิบัติการ
สำหรับใบอนุญาตนำยาเข้ามาในราชอาณาจักร ตามมาตรา ๓๔
(๘)
การแจ้งการเลิกกิจการ สำหรับใบอนุญาตนำยาเข้ามาในราชอาณาจักร ตามมาตรา ๓๕
(๙)
การผ่อนผันขยายระยะเวลาให้ขายยาที่เหลือ สำหรับใบอนุญาตนำยาเข้ามาในราชอาณาจักร
ตามมาตรา ๓๖
(๑๐)
รับแจ้งการแสดงความจำนงประกอบกิจการต่อจากผู้ตาย และการพิจารณาดำเนินการ
สำหรับใบอนุญาตนำยาเข้ามาในราชอาณาจักร ตามมาตรา ๓๗
(๑๑)
รับรายงานการนำเข้ายาเข้ามาในราชอาณาจักร ตามมาตรา ๘๕ และจัดส่งให้สำนักงานคณะกรรมการอาหารและยาทราบ
(๑๒)
การให้แก้ไขเปลี่ยนแปลงรายการตามที่กำหนดในกฎกระทรวงที่ออกตามความในพระราชบัญญัติยา
พ.ศ. ๒๕๑๐ ของสถานที่นำสั่งยาแผนปัจจุบัน เฉพาะในกรณี ดังต่อไปนี้
(ก)
การเพิ่มผู้มีหน้าที่ปฏิบัติการ
(ข)
การเปลี่ยนแปลงผู้ดำเนินกิจการ
(ค)
การเปลี่ยนเวลาทำการ
(ง)
การเปลี่ยนชื่อตัว ชื่อสกุล ของผู้รับอนุญาต ผู้ดำเนินกิจการ
หรือผู้มีหน้าที่ปฏิบัติการ
(จ)
การเปลี่ยนแปลงเลขหมายประจำสถานที่
(ฉ)
การเปลี่ยนชื่อถนน ตำบลหรือแขวง อำเภอหรือเขตจังหวัด
(๑๓)
การขยายหรือลดสถานที่ หรือเนื้อที่ของสถานที่นำสั่งยาแผนปัจจุบัน ตามที่กำหนดในกฎกระทรวงที่ออกตามความในพระราชบัญญัติยา
พ.ศ. ๒๕๑๐
(๑๔)
การเพิ่มสถานที่เก็บยาของสถานที่นำสั่งยาแผนปัจจุบัน
ตามที่กำหนดในกฎกระทรวงที่ออกตามความในพระราชบัญญัติยา พ.ศ. ๒๕๑๐
๒.๑.๑.๒
ยาแผนโบราณ
(๑)
การอนุญาตผลิตยา และการอนุญาตนำยาเข้ามาในราชอาณาจักร ตามมาตรา ๔๖
(๒)
การอนุญาตต่ออายุใบอนุญาตผลิตยาหรือใบอนุญาตนำยาเข้ามาในราชอาณาจักร ตามมาตรา ๕๑
(๓)
การออกใบแทนใบอนุญาตผลิตยาหรือใบอนุญาตนำยาเข้ามาในราชอาณาจักร ตามมาตรา ๖๐
(๔)
การอนุญาตให้ย้ายสถานที่ผลิตยา สถานที่เก็บยาแผนโบราณ ตามมาตรา ๖๒
(๕)
การรับแจ้งและการอนุญาตเกี่ยวกับการเปลี่ยนผู้มีหน้าที่ปฏิบัติการ
สำหรับใบอนุญาตผลิตยา หรือใบอนุญาตนำสั่งยา ตามมาตรา ๖๓
(๖)
การรับแจ้งการจัดให้ผู้ปฏิบัติหน้าที่แทนผู้มีหน้าที่ปฏิบัติการ
สำหรับใบอนุญาตผลิตยา หรือใบอนุญาตนำสั่งยา ตามมาตรา ๖๓ ทวิ
(๗)
การรับแจ้งการพ้นหน้าที่ของผู้มีหน้าที่ปฏิบัติการ สำหรับใบอนุญาตผลิตยา
หรือใบอนุญาตนำสั่งยา ตามมาตรา ๖๔
(๘)
การแจ้งการเลิกกิจการ สำหรับใบอนุญาตผลิตยา หรือใบอนุญาตนำสั่งยา ตามมาตรา ๖๕
(๙)
การผ่อนผันขยายระยะเวลาให้ขายยาที่เหลือ สำหรับใบอนุญาตผลิตยา หรือใบอนุญาตนำสั่งยา
ตามมาตรา ๖๖
(๑๐)
รับแจ้งการแสดงความจำนงประกอบกิจการต่อจากผู้ตาย และการพิจารณาดำเนินการ
สำหรับใบอนุญาตผลิตยา หรือใบอนุญาตนำสั่งยา ตามมาตรา ๖๗
(๑๑)
รับรายงานการผลิตหรือนำเข้ายาเข้ามาในราชอาณาจักร ตามมาตรา ๘๕
และจัดส่งให้สำนักงานคณะกรรมการอาหารและยาทราบ
(๑๒)
การให้แก้ไขเปลี่ยนแปลงรายการตามที่กำหนดในกฎกระทรวงที่ออกตามความในพระราชบัญญัติยา
พ.ศ. ๒๕๑๐ ของสถานที่ผลิตยาแผนโบราณ หรือสถานที่นำสั่งยาแผนโบราณ เฉพาะในกรณี ดังต่อไปนี้
(ก)
การเพิ่มผู้มีหน้าที่ปฏิบัติการ
(ข)
การเปลี่ยนแปลงผู้ดำเนินกิจการ
(ค)
การเปลี่ยนแปลง แก้ไข หรือเพิ่มเติมชื่อสถานที่
(ง)
การเปลี่ยนเวลาทำการ
(จ)
การเปลี่ยนชื่อตัว ชื่อสกุล ของผู้รับอนุญาต ผู้ดำเนินกิจการ
หรือผู้มีหน้าที่ปฏิบัติการ
(ฉ)
การเปลี่ยนแปลงเลขหมายประจำสถานที่
(ช)
การเปลี่ยนชื่อถนน ตำบลหรือแขวง อำเภอหรือเขตจังหวัด
(๑๓)
การขยายหรือลดสถานที่ หรือเนื้อที่ของสถานที่ผลิตยาแผนโบราณ
หรือสถานที่นำสั่งยาแผนโบราณ
ตามที่กำหนดในกฎกระทรวงที่ออกตามความในพระราชบัญญัติยา พ.ศ. ๒๕๑๐
(๑๔)
การเพิ่มสถานที่เก็บยาของสถานที่ผลิตยาแผนโบราณ หรือสถานที่นำสั่งยาแผนโบราณ
ตามที่กำหนดในกฎกระทรวงที่ออกตามความในพระราชบัญญัติยา พ.ศ. ๒๕๑๐
๒.๑.๒
การขึ้นทะเบียนตำรับยา
ยาแผนโบราณ
(๑)
การอนุญาตให้ผลิต หรือนำสั่งยาตัวอย่าง เพื่อขอขึ้นทะเบียนตำรับยา
เฉพาะที่ตำรับยาสมุนไพรเดี่ยว ได้แก่ ขมิ้นชัน ฟ้าทะลายโจร มะระขี้นก ขิง
และชุมเห็ดเทศ และที่เป็นยาสามัญประจำบ้านที่มีชื่อ ส่วนประกอบ วิธีทำ สรรพคุณ ขนาดรับประทาน
คำเตือน ตามข้อ ๓ ของประกาศกระทรวงสาธารณสุข เรื่อง ยาสามัญประจำบ้านแผนโบราณ
ลงวันที่ ๒๖ มิถุนายน ๒๕๔๒ จำนวน ๒๗ ตำรับยา 
(๒)
การอนุญาตขึ้นทะเบียนตำรับยาแผนโบราณตามมาตรา ๗๙
และการแก้ไขรายการในทะเบียนตำรับยาตามมาตรา ๘๑ เฉพาะสมุนไพรเดี่ยว ได้แก่ ขมิ้นชัน
ฟ้าทะลายโจร มะระขี้นก ขิง และชุมเห็ดเทศ และที่เป็นยาสามัญประจำบ้านที่มีชื่อ
ส่วนประกอบ วิธีทำ สรรพคุณ ขนาดรับประทาน คำเตือน ตามข้อ ๓
ของประกาศกระทรวงสาธารณสุข เรื่อง ยาสามัญประจำบ้านแผนโบราณ ลงวันที่ ๒๖ มิถุนายน
๒๕๔๒ จำนวน ๒๗ ตำรับยา 
(๓)
การออกใบแทนใบสำคัญการขึ้นทะเบียนตำรับยาตามมาตรา ๘๗ เฉพาะที่จังหวัดเป็นผู้อนุญาต
๒.๑.๓
การโฆษณา เฉพาะในเขตพื้นที่ที่สื่อนั้นตั้งอยู่ในเขตรับผิดชอบ
ยกเว้นการโฆษณาทางสื่อโทรทัศน์
ยาแผนปัจจุบัน
และยาแผนโบราณ
(๑)
การอนุญาตให้โฆษณาขายยา ตามมาตรา ๘๘ ทวิ
เมื่อมีการอนุญาตให้โฆษณาใน
(๑) ถ้าการอนุญาตนั้นเป็นการอนุญาตให้โฆษณาทางวิทยุกระจายเสียง เครื่องขยายเสียง
หรือทางสิ่งพิมพ์อันเป็นที่เห็นได้ว่าสื่อดังกล่าวมีการกระจายเผยแพร่ข้ามเขตรับผิดชอบได้โดยสภาพให้ถือว่าการอนุญาตดังกล่าวเป็นการอนุญาตครอบคลุมในเขตพื้นที่ที่สื่อการโฆษณานั้นเผยแพร่ไปถึงด้วย
(๒)
การสั่งให้ระงับการโฆษณาขายยาที่เห็นว่าเป็นการโฆษณาฝ่าฝืน ตามมาตรา ๙๐ ทวิ
๒.๑.๔
การพักใช้ใบอนุญาต และการเพิกถอนใบอนุญาต
(๑)
การสั่งพักใช้ เพิกถอนใบอนุญาตยา โดยคำแนะนำของคณะกรรมการยา ตามมาตรา ๙๕ และมาตรา
๙๖
(๒)
การผ่อนผันขยายระยะเวลาให้ขายยาที่เหลือหลังจากถูกเพิกถอนใบอนุญาต ตามมาตรา ๑๐๐
(๓)
การสั่งถอนคำสั่งพักใช้ใบอนุญาตก่อนกำหนดโดยคำแนะนำของคณะกรรมการยา ตามมาตรา ๙๘
๒.๑.๕
กิจการใด ๆ นอกจากที่กล่าวถึงแล้วที่ผู้ว่าราชการจังหวัด
หรือผู้ได้รับมอบอำนาจจากผู้ว่าราชการจังหวัดเป็นผู้อนุญาต และต่อมาเมื่อมีกิจการที่เกี่ยวข้องกับการดำเนินการไม่ว่าจะเป็น
แก้ไข ปรับปรุง เปลี่ยนแปลงเพิ่มเติม หรือดำเนินการอื่นในเรื่องนั้น ๆ
ให้เป็นอำนาจหน้าที่ของผู้ว่าราชการจังหวัดหรือผู้ได้รับมอบอำนาจนั้นที่จะดำเนินการ
สำหรับการอื่นใดที่ไม่ได้มอบอำนาจ
และการใดที่เป็นอำนาจของผู้ว่าราชการจังหวัด
ให้การนั้นเป็นไปตามที่กำหนดในบทบัญญัติของพระราชบัญญัติยา พ.ศ. ๒๕๑๐
และฉบับที่แก้ไขเพิ่มเติม
๒.๒
พระราชบัญญัติวัตถุที่ออกฤทธิ์ต่อจิตและประสาท พ.ศ. ๒๕๑๘ 
๒.๒.๑
การอนุญาตให้มีไว้ในครอบครองหรือใช้ประโยชน์ซึ่งวัตถุออกฤทธิ์ ในประเภท ๒ ประเภท ๓
หรือประเภท ๔ เฉพาะสถานพยาบาลเอกชน ตามมาตรา ๖๒
๒.๒.๒
การต่ออายุและออกใบแทนใบอนุญาตตามมาตรา ๒๑ และมาตรา ๓๐ เฉพาะใบอนุญาตตาม ข้อ ๒.๒.๑

๒.๒.๓
การให้แก้ไขเปลี่ยนแปลงรายการในใบอนุญาตเฉพาะใบอนุญาตตามข้อ ๒.๒.๑ 
๒.๒.๔
การสั่งพักใช้ เพิกถอนใบอนุญาตวัตถุที่ออกฤทธิ์ต่อจิตและประสาทตามข้อ ๒.๒.๑ โดยความเห็นหรือคำแนะนำของคณะกรรมการวัตถุที่ออกฤทธิ์ต่อจิตและประสาทตามมาตรา
๕๓ และมาตรา ๕๔
๒.๒.๕
การยกเลิกใบอนุญาตที่ได้รับอนุญาตตามข้อ ๒.๒.๑ 
สำหรับการอื่นใดที่ไม่ได้มอบอำนาจ
และการใดที่เป็นอำนาจของผู้ว่าราชการจังหวัด ให้การนั้นเป็นไปตามที่กำหนดในบทบัญญัติของพระราชบัญญัติวัตถุที่ออกฤทธิ์ต่อจิตและประสาท
พ.ศ. ๒๕๑๘ และฉบับที่แก้ไขเพิ่มเติม
๒.๓
พระราชบัญญัติยาเสพติดให้โทษ พ.ศ. ๒๕๒๒
๒.๓.๑
การอนุญาตให้จำหน่าย หรือมีไว้ในครอบครองซึ่งยาเสพติดให้โทษในประเภท ๒ ตามมาตรา ๑๗
เฉพาะสถานพยาบาลของรัฐ
๒.๓.๒
การอนุญาตให้จำหน่ายซึ่งยาเสพติดให้โทษประเภท ๓ ตามมาตรา ๒๐ 
๒.๓.๓
การต่ออายุใบอนุญาตจำหน่าย หรือมีไว้ในครอบครองซึ่งยาเสพติดให้โทษในประเภท ๒
เฉพาะใบอนุญาตตามข้อ ๒.๓.๑ และใบอนุญาตผลิต จำหน่าย หรือนำเข้า หรือส่งออกซึ่งยาเสพติดให้โทษในประเภท
๓ ตามมาตรา ๒๓ 
๒.๓.๔
การออกใบแทนใบอนุญาต ใบอนุญาตจำหน่าย
หรือมีไว้ในครอบครองซึ่งยาเสพติดให้โทษในประเภท ๒ เฉพาะใบอนุญาตตามข้อ ๒.๓.๑
และใบอนุญาต ผลิต จำหน่าย นำเข้า หรือส่งออกซึ่งยาเสพติดให้โทษในประเภท ๓ ตามมาตรา
๓๕
๒.๓.๕
การให้แก้ไขเปลี่ยนแปลงรายการในใบอนุญาตเฉพาะใบอนุญาตตามข้อ ๒.๓.๑
๒.๓.๖
การให้แก้ไขเปลี่ยนแปลงรายการในใบอนุญาตเฉพาะใบอนุญาตตามข้อ ๒.๓.๒
ให้สอดคล้องกับใบอนุญาตขายยาแผนปัจจุบัน
๒.๓.๗
การสั่งพักใช้ เพิกถอนใบอนุญาตยาเสพติดให้โทษตามข้อ ๒.๓.๑ และข้อ ๒.๓.๒
โดยความเห็นหรือคำแนะนำของคณะกรรมการควบคุมยาเสพติดให้โทษ ตามมาตรา ๕๒ และมาตรา ๕๓
๒.๓.๘
การยกเลิกใบอนุญาตที่ได้รับอนุญาตตามข้อ ๒.๓.๑ และข้อ ๒.๓.๒
๒.๔
พระราชบัญญัติอาหาร พ.ศ. ๒๕๒๒
๒.๔.๑
การขออนุญาตและการออกใบอนุญาต
๒.๔.๑.๑
การอนุญาตผลิตอาหารเพื่อจำหน่ายตามมาตรา ๑๔ ดังต่อไปนี้
(๑)
อาหารควบคุมเฉพาะ ได้แก่
(ก)
สีผสมอาหารเฉพาะที่ผลิตโดยวิธีแบ่งบรรจุ
(ข)
ไอศกรีมทุกชนิดยกเว้นไอศกรีมชนิดผง
(ค)
น้ำบริโภคในภาชนะบรรจุที่ปิดสนิท
(ง)
เครื่องดื่มในภาชนะบรรจุที่ปิดสนิท และเครื่องดื่มชนิดแห้งเฉพาะ กระเจี๊ยบ เก๊กฮวย
หล่อฮังก้วย มะตูม ขิง ข่า บัวบก ตะไคร้ ใบเตย ใบหม่อน มะนาว ลำไย ลิ้นจี่ มะขาม
มะขามป้อม และเครื่องดื่มที่ทำจากธัญพืช ได้แก่ ข้าวสาลี ข้างฟ่าง ข้าวโพด
ลูกเดือย เม็ดบัว ถั่วแดง ถั่วเหลือง ถั่วลิสง
ยกเว้นเครื่องดื่มที่มีก๊าซคาร์บอนไดออกไซด์ หรือออกซิเจนผสมอยู่ด้วย
และเครื่องดื่มชนิดแห้งอื่นที่มิได้มอบอำนาจ
(จ)
น้ำแข็ง
(๒)
อาหารที่กำหนดคุณภาพหรือมาตรฐาน ตามที่กำหนดในประกาศกระทรวงสาธารณสุข
ยกเว้นประกาศกระทรวงสาธารณสุข เรื่อง รอยัลเยลลีและผลิตภัณฑ์รอยัลเยลลี
(๓)
อาหารที่ต้องมีฉลาก ตามที่กำหนดในประกาศกระทรวงสาธารณสุข ยกเว้นประกาศกระทรวงสาธารณสุข
เรื่อง อาหารที่มีวัตถุประสงค์พิเศษ
(๔)
อาหารอื่นที่มิใช่ อาหารควบคุมเฉพาะ อาหารที่กำหนดคุณภาพหรือมาตรฐาน
หรืออาหารที่ต้องมีฉลาก
๒.๔.๑.๒
การอนุญาตนำหรือสั่งอาหารเข้ามาในราชอาณาจักร เพื่อจำหน่ายตามมาตรา ๑๕
๒.๔.๑.๓
การอนุญาตให้ย้ายสถานที่ผลิตอาหารเฉพาะอาหารในข้อ ๒.๔.๑.๑
และสถานที่นำเข้าหรือสถานที่เก็บอาหารสำหรับอาหารทุกประเภท ตามมาตรา ๒๑
๒.๔.๑.๔
การอนุญาตให้แก้ไขเปลี่ยนแปลงรายการในใบอนุญาตที่ได้อนุญาตไว้ เช่น
(ก)
ขยาย ต่อเติม แก้ไขสถานที่ผลิตและสถานที่เก็บอาหาร
(ข)
ขยาย เปลี่ยนแปลง เคลื่อนย้ายติดตั้งเครื่องจักร
(ค)
เปลี่ยนชื่อสถานที่ ชื่อตัว ชื่อสกุล ผู้รับอนุญาต
หรือผู้ดำเนินกิจการที่มิใช่เป็นการเปลี่ยนแปลงตัวบุคคลหรือนิติบุคคลผู้รับอนุญาต
(ง)
เปลี่ยน เพิ่ม หรือลดผู้ดำเนินกิจการของนิติบุคคลผู้รับอนุญาต
(จ)
เปลี่ยนนิติบุคคลผู้รับอนุญาตที่แปรสภาพมาเป็นบริษัทมหาชนตามกฎหมายว่าด้วยบริษัทมหาชน
(ฉ)
เปลี่ยนแปลง แก้ไข เพิ่มเติมเลขที่ตั้งของสถานที่ที่ได้รับอนุญาต
(ช)
อนุญาตให้ผลิตเพิ่มหรือยกเลิกประเภทอาหารเฉพาะ อาหารในข้อ ๒.๔.๑.๑
และการเพิ่มหรือยกเลิกประเภทอาหารนำเข้าทุกประเภทในกรณีสถานที่ผลิต
หรือสถานที่นำเข้าที่รับอนุญาตตั้งอยู่ในเขตจังหวัด
๒.๔.๑.๕
การอนุญาตให้แก้ไขรายละเอียดเกี่ยวกับสถานที่ผลิตอาหารในข้อ ๒.๔.๑.๑ (๒) (๓)
ที่ไม่เข้าข่ายโรงงาน เช่น
(ก)
ขยาย ต่อเติม แก้ไขสถานที่ผลิตและสถานที่เก็บอาหาร
(ข)
ย้ายสถานที่ผลิตอาหาร
(ค)
ขยาย เปลี่ยนแปลง เคลื่อนย้าย ติดตั้งเครื่องจักร
(ง)
เปลี่ยนชื่อสถานที่ ชื่อตัว ชื่อสกุล ของผู้รับอนุญาต
หรือผู้ดำเนินกิจการที่มิใช่เป็นการเปลี่ยนแปลงตัวบุคคล หรือนิติบุคคลผู้รับอนุญาต
(จ)
เปลี่ยน เพิ่ม หรือลดผู้ดำเนินกิจการของนิติบุคคลผู้รับอนุญาต
(ฉ)
เปลี่ยนนิติบุคคลผู้รับอนุญาตที่แปรสภาพมาเป็นบริษัทมหาชนตามกฎหมายว่าด้วยบริษัทมหาชน
(ช)
เปลี่ยนแปลง แก้ไข เพิ่มเติมเลขที่ตั้งของสถานที่ที่ได้รับอนุญาต
(ซ)
อนุญาตให้ผลิตเพิ่มหรือยกเลิกประเภทอาหาร เฉพาะอาหารในข้อ ๒.๔.๑.๑ 
๒.๔.๑.๖
การต่ออายุใบอนุญาตผลิตและนำเข้าอาหารเพื่อจำหน่ายตามมาตรา ๑๘
๒.๔.๑.๗
การออกใบแทนใบอนุญาต ตามมาตรา ๒๒
๒.๔.๑.๘
การสั่งผ่อนผันให้ผู้ผลิตอาหาร ก่อนประกาศให้อาหารที่ผลิตเป็นอาหารควบคุมเฉพาะ
ทำการผลิตเป็นการชั่วคราวภายในกำหนดเวลา ตามมาตรา ๓๒
๒.๔.๑.๙
การสั่งผ่อนผันขยายระยะเวลานำเข้าอาหารก่อนที่ประกาศเป็นอาหารควบคุมเฉพาะ ต้องมาขอขึ้นทะเบียนตำรับอาหารภายใน
๖๐ วัน ตามมาตรา ๓๓
๒.๔.๑.๑๐
การอนุญาตให้ส่งอาหารออกไปจำหน่ายนอกราชอาณาจักรเป็นการเฉพาะคราว ตามมาตรา ๒๔
๒.๔.๒
ทะเบียนตำรับอาหาร และฉลากอาหาร
๒.๔.๒.๑
การอนุญาตขึ้นทะเบียนตำรับอาหาร ตามมาตรา ๓๑ เฉพาะอาหารควบคุมเฉพาะในข้อ ๒.๔.๑.๑
(๑)
๒.๔.๒.๒
การอนุญาตให้ใช้ฉลากตามประกาศกระทรวงสาธารณสุขเรื่องฉลาก
สำหรับอาหารควบคุมเฉพาะอาหารในข้อ ๒.๔.๑.๑ (๑)
เฉพาะกรณีสถานที่ผลิตที่ไม่เข้าข่ายโรงงาน
๒.๔.๒.๓
การอนุญาตเลขสถานที่ผลิตอาหารที่ไม่เข้าข่ายโรงงานเฉพาะอาหารในข้อ ๒.๔.๑.๑ (๑) (๒)
(๓) ตามประกาศกระทรวงสาธารณสุข ว่าด้วยเรื่องฉลาก
และระเบียบสำนักงานคณะกรรมการอาหารและยาเกี่ยวกับเลขสารบบอาหาร
๒.๔.๒.๔
การอนุญาตให้เพิ่มฉลากเพื่อการส่งออกเฉพาะอาหารควบคุมเฉพาะในข้อ ๒.๔.๑.๑ (๑)
๒.๔.๒.๕
การอนุญาตให้แก้ไขทะเบียนตำรับอาหารตามมาตรา ๓๖ เฉพาะที่จังหวัดเป็นผู้อนุญาต
๒.๔.๒.๖
การสั่งให้แก้ไขทะเบียนตำรับอาหารตามมาตรา ๓๘ เฉพาะที่จังหวัดเป็นผู้อนุญาต
๒.๔.๒.๗
การออกใบแทนใบสำคัญการขึ้นทะเบียนตำรับอาหาร ตามมาตรา ๒๒
เฉพาะที่จังหวัดเป็นผู้อนุญาต
๒.๔.๒.๘
การออกเลขในการรับจดทะเบียนอาหารหรือแจ้งรายละเอียดอาหารของอาหารในข้อ ๒.๔.๑.๑ (๒)
(๓) 
๒.๔.๒.๙
การอนุญาตให้แก้ไขรายละเอียดของอาหารที่ได้รับอนุญาตใช้ฉลากอาหาร
เฉพาะที่จังหวัดเป็นผู้อนุญาต
๒.๔.๒.๑๐
การรับแจ้งการแก้ไขรายละเอียดของอาหารที่จดทะเบียนอาหารหรือแจ้งรายละเอียดอาหารของอาหารในข้อ
๒.๔.๑.๑ (๒) (๓) 
๒.๔.๓
การโฆษณา เฉพาะในเขตพื้นที่ที่สื่อนั้นตั้งอยู่ในเขตรับผิดชอบ
ยกเว้นการโฆษณาทางสื่อโทรทัศน์
๒.๔.๓.๑
การอนุญาตให้โฆษณาคุณประโยชน์ คุณภาพหรือสรรพคุณอาหาร ตามมาตรา ๔๑
เมื่อมีการอนุญาตให้โฆษณาในข้อ
๒.๔.๓.๑ ถ้าการอนุญาตนั้นเป็นการอนุญาตให้โฆษณาทางวิทยุกระจายเสียง
เครื่องขยายเสียง หรือทางสิ่งพิมพ์
อันเป็นที่เห็นได้ว่าสื่อดังกล่าวมีการกระจายเผยแพร่ข้ามเขตรับผิดชอบได้โดยสภาพ
ให้ถือว่าการอนุญาตดังกล่าวเป็นการอนุญาตครอบคลุมในเขตพื้นที่ที่สื่อการโฆษณานั้นเผยแพร่ไปถึงด้วย
๒.๔.๓.๒
การสั่งให้ระงับการโฆษณาอาหารที่เห็นว่าเป็นการโฆษณาโดยฝ่าฝืนมาตรา ๔๒ (๑)
หรือการโฆษณาอาหารที่คณะกรรมการอาหารเห็นว่าอาหารดังกล่าวไม่มีคุณประโยชน์คุณภาพ
หรือสรรพคุณตามที่โฆษณามาตรา ๔๒ (๒) 
๒.๔.๔
การควบคุมอาหาร การพักใช้ใบอนุญาต หรือการเพิกถอนใบอนุญาต
๒.๔.๔.๑
การสั่งทำลาย หรือปฏิบัติอย่างหนึ่งอย่างใดเกี่ยวกับอาหารหรือภาชนะบรรจุ การพักใช้
เพิกถอนใบอนุญาตอาหาร โดยความเห็นชอบของคณะกรรมการอาหาร ตามมาตรา ๔๔ และมาตรา ๔๖
๒.๔.๔.๒
ออกคำสั่งเป็นหนังสือให้ผู้รับอนุญาตผลิต หรือนำเข้าซึ่งอาหาร ดัดแปลง
แก้ไขสถานที่ผลิต สถานที่เก็บอาหาร หรือสั่งให้งดผลิตหรืองดนำเข้าซึ่งอาหารที่ผลิตโดยไม่ได้รับอนุญาต
หรืออาหารที่ปรากฏจากการตรวจพิสูจน์ว่าเป็นอาหารที่ไม่ควรบริโภค ตามมาตรา ๓๐ (๑)
และมาตรา ๓๐ (๒)
๒.๔.๔.๓
ประกาศผลการตรวจพิสูจน์อาหารให้ประชาชนทราบ ตามมาตรา ๓๐ (๓) ในกรณีที่ปรากฏผลจากการตรวจพิสูจน์อาหารรายใดเป็นอาหารไม่บริสุทธิ์ตามมาตรา
๒๖ หรือเป็นอาหารปลอมตามมาตรา ๒๗ หรือเป็นอาหารผิดมาตรฐานตามมาตรา ๒๘
หรือเป็นอาหารที่น่าจะเป็นอันตรายต่อสุขภาพ หรืออนามัยของประชาชน
หรือภาชนะบรรจุรายใดประกอบด้วยวัตถุที่อาจเป็นอันตรายเมื่อใช้บรรจุอาหาร
โดยให้ระบุข้อความดังกล่าวต่อไปนี้ด้วย
(ก)
ในกรณีที่ปรากฏตัวผู้ผลิตโดยแน่ชัดให้ระบุชื่อผู้ผลิตพร้อมทั้งชนิดและลักษณะของอาหาร
หรือภาชนะบรรจุนั้น
และถ้าอาหารหรือภาชนะบรรจุดังกล่าวมีชื่อทางการค้าหรือลำดับครั้งที่ผลิตหรือนำเข้าก็ให้ระบุชื่อทางการค้า
และลำดับครั้งที่ผลิต หรือนำเข้านั้นด้วย แล้วแต่กรณี
(ข)
ในกรณีที่ไม่ปรากฏตัวผู้ผลิตโดยแน่ชัด แต่ปรากฏตัวผู้จำหน่ายให้ระบุชื่อผู้จำหน่าย
และสถานที่จำหน่าย พร้อมทั้งชนิดและลักษณะของอาหาร หรือภาชนะบรรจุนั้น
๒.๔.๕
กิจการใด ๆ ที่ผู้ว่าราชการจังหวัดหรือผู้ได้รับมอบอำนาจจากผู้ว่าราชการจังหวัด
เป็นผู้อนุญาตตามคำสั่งนี้ และต่อมาเมื่อมีการขอแก้ไขปรับปรุง เปลี่ยนแปลง
เพิ่มเติม หรือดำเนินการอื่นใดในกิจการนั้น ๆ
ให้เป็นอำนาจหน้าที่ของผู้ว่าราชการจังหวัดหรือผู้ได้รับมอบอำนาจนั้นที่จะเป็นผู้ดำเนินการ
๒.๕
พระราชบัญญัติเครื่องมือแพทย์ พ.ศ. ๒๕๓๑ 
๒.๕.๑
การสั่งพักใช้ เพิกถอนใบอนุญาตขายเครื่องมือแพทย์โดยความเห็นชอบของคณะกรรมการเครื่องมือแพทย์
ตามมาตรา ๕๐ และมาตรา ๕๒
๒.๕.๒
การสั่งถอนคำสั่งพักใช้ใบอนุญาตขายเครื่องมือแพทย์ก่อนกำหนดเวลา ตามมาตรา ๕๑
๒.๕.๓
การอนุญาตขายเครื่องมือแพทย์ที่ได้ประกาศเป็นเครื่องมือแพทย์ที่ต้องขออนุญาต
ตามมาตรา ๑๓
๒.๕.๔
การรับแจ้งการผลิต นำเข้า
หรือขายเครื่องมือแพทย์ที่ได้ประกาศเป็นเครื่องมือแพทย์ที่ต้องแจ้งรายละเอียด
ตามมาตรา ๑๖
๒.๕.๕
การอนุญาตให้ต่อใบอนุญาตขายเครื่องมือแพทย์ตามมาตรา ๒๒ 
๒.๕.๖
การอนุญาตให้ย้ายหรือเปลี่ยนแปลงสถานที่ขายเครื่องมือแพทย์ที่ต้องขออนุญาต
ตามมาตรา ๒๓
๒.๕.๗
รับแจ้งการย้ายสถานที่ผลิต นำเข้า ขาย และเก็บตามมาตรา ๒๔
๒.๕.๘
การออกใบแทนใบอนุญาตขายเครื่องมือแพทย์ ตามมาตรา ๒๕
๒.๕.๙
การรับแจ้งการเลิกกิจการที่ได้รับอนุญาตขายเครื่องมือแพทย์ ตามมาตรา ๒๖
๒.๕.๑๐
การผ่อนผันขยายระยะเวลาจำหน่ายเครื่องมือแพทย์ที่เหลือหลังจากเลิกกิจการ ตามมาตรา
๒๗ เฉพาะที่จังหวัดเป็นผู้อนุญาตขาย
๒.๕.๑๑
การรับการแสดงจำนงของทายาท
เพื่อตรวจสอบคุณสมบัติให้ประกอบกิจการขายเครื่องมือแพทย์ต่อไป ตามมาตรา ๒๘
๒.๕.๑๒
การอนุญาตให้โฆษณาเครื่องมือแพทย์ ตามมาตรา ๔๒ เฉพาะในเขตพื้นที่ที่สื่อนั้นตั้งอยู่ในเขตรับผิดชอบ
ยกเว้นการโฆษณาทางสื่อโทรทัศน์
เมื่อมีการอนุญาตให้โฆษณาในข้อ
๒.๕.๑๒ ถ้าการอนุญาตนั้นเป็นการอนุญาตให้โฆษณาทางวิทยุกระจายเสียง
เครื่องขยายเสียงหรือทางสิ่งพิมพ์
อันเป็นที่เห็นได้ว่าสื่อดังกล่าวมีการกระจายเผยแพร่ข้ามเขตรับผิดชอบได้โดยสภาพ
ให้ถือว่าการอนุญาตดังกล่าวเป็นการอนุญาตครอบคลุมในเขตพื้นที่ที่สื่อการโฆษณานั้นเผยแพร่ไปถึงด้วย
๒.๕.๑๓
การสั่งระงับโฆษณาเครื่องมือแพทย์ที่เห็นว่าเป็นการโฆษณาฝ่าฝืน ตามมาตรา ๔๓
๒.๕.๑๔
การผ่อนผันให้ขยายเวลาจำหน่ายเกิน ๑๘๐ วัน สำหรับเครื่องมือแพทย์ที่เหลืออยู่หลังถูกเพิกถอนใบอนุญาตขายเครื่องมือแพทย์ตามมาตรา
๕๔
๒.๕.๑๕
การอนุญาตให้แก้ไขเปลี่ยนแปลงรายการที่ได้รับอนุญาตขายเครื่องมือแพทย์
ตามกำหนดในกฎกระทรวง ฉบับที่ ๓ (พ.ศ. ๒๕๓๓)
ออกตามความพระราชบัญญัติเครื่องมือแพทย์ พ.ศ. ๒๕๓๑
๒.๖
พระราชบัญญัติวัตถุอันตราย พ.ศ. ๒๕๓๕
การต่ออายุใบอนุญาตผลิต
นำเข้า ส่งออก หรือมีไว้ในครอบครองซึ่งวัตถุอันตราย
ที่สำนักงานคณะกรรมการอาหารและยา
มีอำนาจรับผิดชอบเฉพาะการต่อใบอนุญาตที่สถานที่ประกอบการตั้งอยู่ในเขตจังหวัดนั้น ๆ

ข้อ
๓  ให้มีอำนาจถอนการอายัด
ในกรณีที่เจ้าหน้าที่ด่านอาหารและยา ได้สั่งอายัดรายการวัตถุนำเข้าตามพระราชบัญญัติยา
พ.ศ. ๒๕๑๐ พระราชบัญญัติวัตถุที่ออกฤทธิ์ต่อจิตและประสาท พ.ศ. ๒๕๑๘
พระราชบัญญัติอาหาร พ.ศ. ๒๕๒๒ พระราชบัญญัติเครื่องมือแพทย์ พ.ศ. ๒๕๓๑
พระราชบัญญัติเครื่องสำอาง พ.ศ. ๒๕๓๕ และพระราชบัญญัติวัตถุอันตราย พ.ศ. ๒๕๓๕
แต่วัตถุที่อายัดมีการเก็บรักษาในจังหวัดอื่นที่มิใช่ด่านอาหารและยา ที่นำเข้ามา
เมื่อจังหวัดที่เป็นที่ตั้งของสถานที่เก็บรักษาวัตถุที่ต้องอายัดไว้
ได้ตรวจสอบแล้วพบว่าผู้นำเข้าได้มีการแก้ไขข้อบกพร่อง
เหตุแห่งการสั่งอายัดเรียบร้อยแล้ว
เมื่อมีการสั่งถอนการอายัดตามวรรคหนึ่งแล้ว
ให้จังหวัดที่สั่งถอนอายัดแจ้งผลการดำเนินการไปยังด่านอาหารและยา
ของจังหวัดที่มีการนำเข้าวัตถุดังกล่าวนั้น

ข้อ
๔  ให้มีอำนาจถอนการยึด
หรือถอนการอายัด ที่พนักงานเจ้าหน้าที่ในเขตจังหวัด สั่งยึด
หรืออายัดโดยจะอนุมัติให้ถอนการยึดหรืออายัดได้ต่อเมื่อสาเหตุแห่งการถูกยึดหรือถูกอายัดนั้น
เป็นเรื่องไม่ร้ายแรงและไม่น่าจะกระทบกระเทือนส่งผลร้ายต่อประชาชน
ทั้งสาเหตุแห่งการนั้นได้รับการแก้ไขให้ถูกต้องตามกฎหมายแล้ว

ข้อ
๕  การมอบอำนาจการเปรียบเทียบปรับ
ของเลขาธิการคณะกรรมการอาหารและยา ตามที่กฎหมายในความรับผิดชอบกำหนด ให้เป็นไปตามระเบียบสำนักงานคณะกรรมการอาหารและยา
ว่าด้วยการเปรียบเทียบปรับ

ข้อ
๖ 
กรณีที่ผู้ว่าราชการจังหวัดเห็นสมควร เพื่ออำนวยความสะดวกแก่ประชาชน
ความรวดเร็ว มีประสิทธิภาพ และมีความรับผิดชอบ ควรมอบอำนาจต่อให้กับนายแพทย์สาธารณสุขจังหวัด
และหากมีการมอบอำนาจต่อให้กับนายแพทย์สาธารณสุขจังหวัด
ให้ถือว่าได้รับความเห็นชอบจากเลขาธิการคณะกรรมการอาหารและยาแล้ว

ข้อ
๗ 
การพิจารณาดำเนินการอนุญาตและดำเนินการตามที่ได้รับมอบหมายตามคำสั่งนี้ให้ปฏิบัติตามข้อกำหนด
หลักเกณฑ์ และเงื่อนไขที่บัญญัติไว้ตามกฎหมายในเรื่องนั้น ๆ ด้วย

ข้อ
๘  ในกรณีที่เลขาธิการคณะกรรมการอาหารและยา
ออกระเบียบ ข้อกำหนด หรือแนวทางการปฏิบัติงานไว้เป็นการเฉพาะกรณีไว้
การพิจารณาดำเนินการอนุญาตและดำเนินการตามที่ได้รับมอบหมายตามคำสั่งนี้ต้องปฏิบัติให้เป็นไปตามระเบียบ
ข้อกำหนด หรือแนวทางการปฏิบัติงานนั้นด้วย

ข้อ
๙  กรณีผู้รับมอบอำนาจได้พิจารณาดำเนินการอนุญาตและและดำเนินการตามที่ได้รับมอบอำนาจใด
ๆ ไปแล้ว ต่อมาเลขาธิการคณะกรรมการอาหารและยาพิจารณาเห็นว่าไม่ถูกต้อง
หรือไม่เหมาะสมสามารถสั่งให้ผู้รับมอบอำนาจแก้ไขให้ถูกต้องและเหมาะสมได้

ข้อ
๑๐  เลขาธิการคณะกรรมการอาหารและยา หรือเจ้าหน้าที่สำนักงานคณะกรรมการอาหารและยา
ผู้รับมอบอำนาจ มีอำนาจ แนะนำ ติดตาม ประเมินผล การใช้อำนาจของผู้รับมอบอำนาจ

ข้อ
๑๑ 
ให้ผู้รับมอบอำนาจจัดเก็บข้อมูลรายการการดำเนินงานตามคำสั่งฉบับนี้ทุกสิ้นเดือน
เก็บไว้ที่สำนักงาน โดยขอให้รวบรวมรายงานต่อสำนักงานคณะกรรมการอาหารและยา
ตามกำหนดเวลาดังนี้
(๑)
การใช้อำนาจตาม ข้อ ๒.๒ พระราชบัญญัติวัตถุที่ออกฤทธิ์ต่อจิตและประสาท พ.ศ. ๒๕๑๘
และข้อ ๒.๓ พระราชบัญญัติยาเสพติดให้โทษ พ.ศ. ๒๕๒๒ ให้รายงานทุก ๓ เดือนดังนี้
การดำเนินการระหว่างวันที่
๑ ตุลาคม  ๓๑ ธันวาคม ให้รายงานภายในวันที่ ๓๑ มกราคม ของปีถัดไป
การดำเนินการระหว่างวันที่
๑ มกราคม  ๓๑ มีนาคม ให้รายงานภายในวันที่ ๓๐ เมษายน
การดำเนินการระหว่างวันที่
๑ เมษายน  ๓๐ มิถุนายน ให้รายงานภายในวันที่ ๓๑ กรกฎาคม
การดำเนินการระหว่างวันที่
๑ กรกฎาคม  ๓๐ กันยายน ให้รายงานภายในวันที่ ๓๑ ตุลาคม
(๒)
การใช้อำนาจนอกจาก (๑) ให้รายงานทุก ๖ เดือนดังนี้
การดำเนินการระหว่างวันที่
๑ ตุลาคม  ๓๑ มีนาคม ของปีถัดไปให้รายงานภายในวันที่ ๓๐ เมษายน
การดำเนินการระหว่างวันที่
๑ เมษายน  ๓๐ กันยายน ให้รายงานภายในวันที่ ๓๑ ตุลาคม

ทั้งนี้
ตั้งแต่วันที่ ๑ เมษายน ๒๕๔๗ เป็นต้นไป

ประกาศ
ณ วันที่ ๓ กุมภาพันธ์ พ.ศ. ๒๕๔๗
ศุภชัย  คุณารัตนพฤกษ์
เลขาธิการคณะกรรมการอาหารและยา

ศุภชัย/พิมพ์
๒๓ มิถุนายน
๒๕๔๗

สุนันทา/จีระ/ตรวจ
๓๐ มิถุนายน
๒๕๔๗

ศิรวัชร์/ปรับปรุง
๒๔ ธันวาคม ๒๕๖๑

[๑]
ราชกิจจานุเบกษา เล่ม ๑๒๑/ตอนพิเศษ ๒๙ ง/หน้า ๓๘/๑๒ มีนาคม ๒๕๔๗